
Inungnut Tuhaqtitaujukhaq
Uqausirmut Quviasuutiqarniq Qiniqhiapkainiaqtut Hunavalurnik piniaqtut Nunavut Ubluaganni

Aullaqtirvia Ublua:		Taaqhivalirvia 3, 2025
Nutqarvikhaa Ublua:	Niqiliqivik 31, 2025
Nunavut-tamaat	45 secs
Pitquhiliqiijitkut pidjutniaqtut Uqausirmut Quviasuutiqarniq Qiniqhiapkainiaqtut Hunavalurnik Nunavut Ubluaganni, Taaqhivalirviani 9, 2025.
Tamna ihumagijaukuq Nunarait Nunavunmi, nauttianggit Nunavut. Quviahuutigiplugu Inuktut pinniktutlu nauttiat nunaptingni, qaitqujavut Nunavunmiut ilaujaamingnik qiniqhialutik hunavalurnik.  Hamma naunaijautit:
· Qiniqhialutik hunavalurnik ammaumajuq Nunavunmiunut ukiulginnut 6 min an’ngajuqhiinnutlu.
· Piqaqtuq malruungnik ukiutigut: ukiuqaqtunut siksiujut 13 mun, ukiuqaqtunut 14 an’ngajuqhitqiangujunutlu. 
· Qiniqhiajaami hunavalurnik aullaqtirniaqtuq Taaqhivalirvia 9, 2025.
· Umikviqhaa Niqiliqivik 31, 2025. 
· Ilaujut qiniqhiajuqhat nauttianik nunami, piksaliuqlugit qaujihaqlugitlu. 
· Tamaita piksaliurhimajut hivulliqpaangujuqhat piksaliuqtaqhaitlu ilaujumin. 
· Taktaqhat ilaujut niksik, kakivak, unaaq, qilauti, qulliq, ulu / pana kit taaffumamiklu ipiksauti baisikaqmiklu. 
· Atauhirmik akimajuqaqtuqhaq avikturviagijamingnik atauhirmun qanurittuni tikkuaqtauniaqtut.  Piqangniaqtuq aqhuurnaktumik taktaqhamik atauhirmun an’nginiqangnikkut tunihimajuq atauhirmik taktaqhamik aadlatkiingni.  
· Nutaqqat ataani ukiuqaqtut 14 nik pijariaqaqtut an’ngajuqqaamik munaqtimikluunniit munarijaujaamingnik. 

Ilaujaami, tujuqlugit piksatit nalvaaqhijatitlu ihuaqutimun ukiutigut katimajuni GN kut qaritaujakkuugutaannut:  6 min 13 mut Ukiulgit, 14 nik ukiulgit An’ngajuqhitqiatlu. Akhuurhaqtavut ilagiiktun tamaani nunaptingni pidjutilutik ahiqpani tuhaapkailugit qaujimajamingnik Nunarait Nunavunmitigut. 
Naunaittiagumaguvit, talvunggaulutik Nunavut Kavamait qaritaujakkuugutaannut qaritaujaqvigilugitluunniit uvuuna uqausivut@gov.nu.ca. 
###
Tuhaqtipkainikkut Uqaqvigijakhaq: 

Weichien Chan
Atan'ngujaq, Tuhaqtipkaijiit
Pitquhiliqijitkut
867-975-5508
CHComms@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiviivitigun uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

